*Návrh zmluvy*

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Zmluva ...................... o  dodávke zemného plynu**

uzavretá v zmysle § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“), v súlade s príslušnými ustanoveniami zákona č. 251/2012 Z. z. o energetike a o zmene a doplnení niektorých zákonov v znení neskorších predpisov (ďalej len „zákon o energetike“) a zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) (ďalej len „**Zmluva**“)

**Čl I.**

**Zmluvné strany**

**1.1.**

**Odberateľ: Nemocnica s poliklinikou n.o. Kráľovský Chlmec**

Sídlo: Nemocničná 18, 077 01 Kráľovský Chlmec

Štatutárny orgán: Mgr. Ing. Klára Hencelová, MHA

riaditeľka

Zástupca na rokovanie vo veciach:

a) zmluvných: Ing. Ján

Ščerbák, vedúci technicko prevádzkového úseku, [jan.scerbak@nspkch.sk](mailto:jan.scerbak@nspkch.sk), +421 56 6866 346, +421905359439

b) technických: Ing. Ján

Ščerbák, vedúci technicko prevádzkového úseku, [jan.scerbak@nspkch.sk](mailto:jan.scerbak@nspkch.sk), +421 56 6866 346, +421905359439

IČO: 45737967

DIČ:

IČ DPH: SK202344167386100

Bankové spojenie: Československá obchodná banka, a.s.

IBAN: SK87 7500 0000 0040 2949 6626

(ďalej len ako „**Odberateľ**“ )

**2.2.**

**Dodávateľ: xxxxxxxxxxxxxxxxxxxxxxx**

Sídlo: xxxxxxxxxxxxxxxxxxxxxxxxx

Poštová adresa: xxxxxxxxxxxxxxxxxxxxxxxxx

Zapísaná: xxxxxxxxxxxxxxxxxxxxxxxxx

V zastúpení: xxxxxxxxxxxxxxxxxxxxxxxxx

xxxxxxxxxxxxxxxxxxxxxxxxx

IČO: xxxxxxxxxxxxxxxxxxxxxxxxx

DIČ: xxxxxxxxxxxxxxxxxxxxxxxxx

IČ DPH: xxxxxxxxxxxxxxxxxxxxxxxxx

bankové spojenie: xxxxxxxxxxxxxxxxxxxxxxxxx

IBAN: xxxxxxxxxxxxxxxxxxxxxxxxx

(ďalej „**Dodávateľ**“ a spolu s odberateľom ďalej len ako „**Zmluvné strany**“)

**Čl. II**

**Predmet zmluvy**

2.1. Táto Zmluva je výsledkom verejného obstarávania, ktoré bolo vyhlásené Nemocnicou s poliklinikou

n.o. Kráľovský Chlmec v súlade s oznámením o vyhlásení verejného obstarávania s názvom „**Dodávka zemného plynu pre Nemocnicu s poliklinikou n.o. Kráľovský Chlmec**“ uskutočneného v zmysle § 66 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**ZVO**“) (ďalej len „**verejné obstarávanie**“). Dňa ........................ bol dodávateľ identifikovaný ako úspešný uchádzač. Túto Zmluvu uzatvárajú zmluvné strany v súlade so súťažnými podkladmi a ich prílohami, v súlade s vysvetleniami súťažných podkladov a súvisiacich dokladov a dokumentov, ak k vysvetľovaniu došlo, a v súlade s predloženou ponukou úspešného uchádzača.

* 1. Pre účely tejto Zmluvy sa používajú odborné pojmy a terminológia v súlade so zákonom o energetike, vyhláškou Úradu pre reguláciu sieťových odvetví č.24/2013 Z.z., ktorou sa ustanovujú pravidlá pre fungovanie vnútorného trhu s elektrinou a pravidlá pre fungovanie vnútorného trhu s plynom v znení neskorších predpisov (ďalej len „Pravidlá trhu“) a ostatnými súvisiacimi všeobecne záväznými právnymi predpismi vzťahujúcimi sa na predmet Zmluvy a príslušnými rozhodnutiami Úradu pre reguláciu sieťových odvetví (ďalej len „ÚRSO“).

2.3.Predmetom tejto Zmluvy je záväzok Dodávateľa počas trvania tejto Zmluvy, odo dňa nadobudnutia účinnosti Zmluvy, najskôr však od 01.02.2023 od 00:00: hod. SEČ, do 31.01.2024 do 24:00 hod. SEČ:

- dodávať zemný plyn do odberného miesta Odberateľa uvedeného v Prílohe č. 1 tejto Zmluvy (ďalej len „**OM**“) podľa potreby Odberateľa, v požadovanej kvalite a s garanciou dodávky zemného plynu po celú dobu platnosti a účinnosti Zmluvy;

- zabezpečiť distribúciu zemného plynu, služby spojené s dodávkou zemného plynu vrátane prepravy a skladovanie zemného plynu;

- prevziať zodpovednosť za odchýlku Odberateľa v celom rozsahu voči zúčtovateľovi odchýlok.

2.4. Odberateľ sa zaväzuje zaplatiť Dodávateľovi za združenú dodávku zemného plynu cenu dohodnutú podľa tejto Zmluvy a ceny a dane tak ako sú definované v tejto Zmluve a poskytnúť Dodávateľovi pri plnení Zmluvy nevyhnutnú súčinnosť.

**Článok III.**

**Podmienky plnenia predmetu Zmluvy**

3.1. Dodávka zemného plynu na základe tejto Zmluvy je garantovaná.

3.2. Predpokladané množstvo zemného plynu v období od 01.02.2023 od 00:00 hod. SEČ do 31.01.2024 do 24:00 hod SEČ je 1 458,458 MWh

3.3. Zmluvné strany sa dohodli na tolerancii na predpokladané ročné odobraté množstvo zemného plynu vo výške ± 30 %, t.j. záporná tolerančná odchýlka od predpokladaného množstva je 30 % a kladná tolerančná odchýlka od predpokladaného množstva je 30 %. Pre účely vyhodnotenia dodržania záväzku odobrať ročné dohodnuté množstvo zemného plynu sa za prvý deň vyhodnocovaného ročného obdobia považuje 01.02.2023 a za posledný deň vyhodnocovaného ročného obdobia sa považuje 31.01.2024.

3.4. V prípade, že Odberateľ vo vyhodnocovanom období odoberie menej ako predpokladané množstvo zemného plynu znížené o zápornú tolerančnú odchýlku, je Odberateľ povinný Dodávateľovi uhradiť na základe osobitnej faktúry pokutu vo výške 25 % z hodnoty dodávky zemného plynu neodobratého vo vyhodnocovanom období až do celkového predpokladaného množstva zemného plynu zníženého o zápornú tolerančnú odchýlku. Hodnota dodávky zemného plynu sa pre tento účel určí ako súčin rozdielu predpokladaného množstva zemného plynu zníženého o zápornú tolerančnú odchýlku a skutočne odobratého množstva zemného plynu a jednotkovej ceny za dodávku zemného plynu.

3.5. V prípade, že Odberateľ vo vyhodnocovanom období bude potrebovať dodanie zemného plynu vo väčšom množstve ako predpokladané množstvo zemného plynu zvýšené o kladnú tolerančnú odchýlku, takáto dodávka bude možná po uzavretí dodatku k Zmluve.

3.6. Dodávateľ na základe splnomocnenia Odberateľa zabezpečí všetky právne a administratívne úkony spojené so zmenou pôvodného dodávateľa, ktorý do nadobudnutia účinnosti tejto Zmluvy zabezpečoval pre Odberateľa dodávku zemného plynu, na nového Dodávateľa.

3.7. Dodávateľ sa zaväzuje, že počas účinnosti tejto Zmluvy získa pre Odberateľa historické dáta o priebehu odberu

3.8. Dodávateľ umožní Odberateľovi vzájomne oddelený a zabezpečený samostatný prístup na internetový portál, do ktorého je potrebné sa prihlásiť menom a heslom, ktorým vytvorí a poskytne Dodávateľ on-line prístup do informačného systému Dodávateľa, pre účely evidencie odberov v OM Odberateľa.

**Článok IV.**

**Cena**

4.1. Cena za dodávku zemného plynu je stanovená na základe výsledku verejnej súťaže v súlade so zákonom č. 18/1996 Z. z. o cenách v znení neskorších predpisov.

4.2. Jednotková cena za dodávku zemného plynu dodávaného Dodávateľom Odberateľovi je vo výške xxxxxxxx EUR za 1 MWh bez spotrebnej dane a bez DPH (slovom: EUR za 1 MWh bez spotrebnej dane a bez DPH).

4.3. V jednotkovej cene za dodávku zemného plynu podľa bodu 4.2 tohto článku je zahrnutá aj cena za skladovanie a náklady za prevzatie zodpovednosti za odchýlku Odberateľa v celom rozsahu, za OM Odberateľa voči zúčtovateľovi odchýlok.

4.4. V jednotkovej cene za dodávku zemného plynu podľa bodu 4.2 nie je zahrnutá:

- cena za distribučné služby, služby súvisiace s prepravou a ostatné tarify fakturované prevádzkovateľom distribučnej siete (ďalej len „PDS“); cenu za distribučné služby a služby súvisiace s prepravou bude Dodávateľ účtovať vo výške v súlade s platnými cenovými rozhodnutiami ÚRSO vzťahujúcimi sa na distribučné služby poskytované PDS do OM Odberateľa, cenu za ostatné služby súvisiace s distribúciou zemného plynu bude Dodávateľ účtovať podľa platného cenníka služieb PDS. Ak dôjde k zmene regulovaných cien na základe zmeny cenového rozhodnutia ÚRSO počas trvania Zmluvy, je Dodávateľ oprávnený účtovať ceny v súlade s podmienkami príslušného nového cenového rozhodnutia ÚRSO;

- daň z pridanej hodnoty; túto bude Dodávateľ účtovať podľa príslušných právnych predpisov vo výške platnej v čase dodania zemného plynu;

- spotrebná daň; túto bude Dodávateľ účtovať podľa príslušných právnych predpisov vo výške platnej v čase dodania zemného plynu.

4.5. Dodávateľ nie je oprávnený účtovať Odberateľovi akékoľvek ďalšie náklady alebo poplatky za združenú dodávku zemného plynu, okrem tých, ktoré sú uvedené v tomto článku Zmluvy.

**V.**

**Platobné a fakturačné podmienky**

5.1. Dodávateľ zemného plynu vystaví faktúry za opakované dodávky zemného plynu s predpísanými náležitosťami v zmysle zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon o DPH“) pre účely odvodu DPH Dodávateľa a odpočítania DPH Odberateľa.

5.2. Výška faktúr za opakovanú dodávku zemného plynu je stanovená na základe spotreby uvedenej v Prílohe č. 1 a to vo výške 80% z predpokladanej mesačnej hodnoty spotreby.5.3. Faktúry za opakované dodávky zemného plynu budú vystavené prvý (1.) deň príslušného mesiaca. Splatnosť faktúry je dvadsiaty (20.) deň mesiaca dodávky. Dodávateľ je povinný doručiť vystavenú faktúru najneskôr do troch (3) pracovných dní odo dňa jej vystavenia. V prípade, že Odberateľ obdrží faktúru neskôr ako na tretí (3.) pracovný deň odo dňa jej vystavenia, predlžuje sa termín splatnosti faktúry o každý deň omeškania s doručením vystavenej faktúry.

5.4. Dodávateľ sa zaväzuje, že v rovnakých lehotách ako bude doručovať Odberateľovi faktúry za opakované dodávky zemného plynu podľa tohto článku, bude doručovať Odberateľovi faktúry aj elektronickou formou s prílohou vo formáte \*xls alebo \*xml. Súbor bude obsahovať minimálne jednotlivé fakturačné položky, ktoré budú zoradené v jednom stĺpci pod sebou s jednoznačnou identifikáciou a s uvedením výšky mesačnej zálohovej platby. Dodávateľ zašle uvedený súbor na e-mailovú adresu uctaren@nspkch.sk

5.5. Vyúčtovacím obdobím je plynárenský mesiac (časové obdobie začínajúce o 6.00 hod. prvého kalendárneho dňa príslušného kalendárneho mesiaca a končiace o 6.00 hod. prvého kalendárneho dňa nasledujúceho mesiaca).

5.6. Dodávateľ vystaví vyúčtovaciu faktúru za príslušný mesiac dodávky do piateho (5.) pracovného dňa v mesiaci, nasledujúceho po uplynutí príslušného mesiaca dodávky. Vo vyúčtovacích faktúrach budú zohľadnené faktúry za opakované dodania. Splatnosť vyúčtovacej faktúry je do tridsať (30) dní odo dňa jej doručenia Odberateľovi. Dodávateľ je povinný doručiť vystavenú vyúčtovaciu faktúru najneskôr do troch (3) pracovných dní odo dňa jej vystavenia.

5.7. V prípade vzniku preplatku bude tento vrátený na účet Odberateľa uvedený v záhlaví tejto Zmluvy v lehote splatnosti vyúčtovacej faktúry.

5.8. Dodávateľ sa zaväzuje, že v rovnakých lehotách ako bude doručovať Odberateľovi vyúčtovacie faktúry podľa tohto článku, bude doručovať Odberateľovi faktúry aj elektronickou formou s prílohou vo formáte \*xls alebo \*xml. Súbor bude obsahovať minimálne jednotlivé fakturačné položky, ktoré budú zoradené v jednom stĺpci pod sebou s jednoznačnou identifikáciou, s uvedením spotreby a výsledného nákladu pre danú fakturačnú položku. Dodávateľ zašle uvedený súbor na e-mailovú adresu uctaren@nspkch.sk.

5.9. Faktúra vrátane príloh musí byť vyhotovená v slovenskom jazyku. Na všetkých faktúrach je Dodávateľ povinný uviesť náležitosti v zmysle zákona o DPH, ďalej číslo tejto Zmluvy, údaje v zmysle § 3a ods. 1 Obchodného zákonníka a údaje v zmysle Pravidiel trhu. V prípade, že faktúra vrátane príloh nebude vyhotovená v slovenskom jazyku a nebude obsahovať všetky potrebné náležitosti, je Odberateľ oprávnený faktúru Dodávateľovi vrátiť v lehote splatnosti bez zaplatenia s uvedením dôvodu. Odo dňa vystavenia opravenej faktúry Odberateľovi začne plynúť nová lehota splatnosti, pre jej doručenie sa uplatňujú pravidlá uvedené v tomto článku vyššie

5.10. Úhrada faktúr bude realizovaná bezhotovostným platobným stykom na účet Dodávateľa uvedený v článku I. tejto Zmluvy. Akákoľvek zmena účtu sa považuje za zmenu tejto Zmluvy, ktorú je možné vykonať len na základe dodatku uzavretého v súlade s touto Zmluvou. Odberateľ je povinný pri platbách v prospech Dodávateľa používať variabilné symboly. Variabilným symbolom bude číslo faktúry doručenej zo strany Dodávateľa Odberateľovi.

5.11. Ak nie je dohodnuté inak všetky platby na základe tejto Zmluvy prebiehajú v eurách. Bankové poplatky znáša každá zmluvná strana na svojej strane.

5.12. V prípade faktúry zaslanej elektronickou formou sa za deň doručenia považuje deň prijatia elektronickej faktúry na e-mailovú adresu uctaren@nspkch.sk. Za deň zaplatenia sa považuje deň odpísania zodpovedajúcej finančnej čiastky z bankového účtu Odberateľa v prospech bankového účtu Dodávateľa. Ak pripadne posledný deň splatnosti na deň pracovného voľna alebo na deň pracovného pokoja, splatnosť sa posúva na najbližší nasledujúci pracovný deň. Odberateľ nie je v omeškaní s úhradou faktúry, ak v posledný deň lehoty splatnosti zadá príkaz na jej úhradu svojmu peňažnému ústavu.

5.13. Dodávateľ nie je oprávnený jednostranným úkonom započítať akúkoľvek svoju pohľadávku vyplývajúcu z tejto Zmluvy proti pohľadávke Odberateľa.

**VI.**

**Miesto a spôsob dodania, dodacie lehoty a dodacie podmienky Zmluvy**

6.1 Miestom dodania zemného plynu je OM. Dodávka zemného plynu je splnená prechodom zemného

plynu z distribučnej siete PDS, ku ktorej je OM pripojené, do OM, t.j. prechodom zemného plynu cez určené meradlo spĺňajúce všetky platné technické normy a pravidlá.

6.2 Dodávka zemného plynu sa uskutočňuje z distribučnej siete na základe Zmlúv o pripojení.

6.3. Dodávateľ je povinný dodávať zemný plyn do OM v množstve a čase podľa potrieb Odberateľa

dohodnutých v tejto Zmluve v súlade s platnými všeobecne záväznými právnymi predpismi, Prevádzkovým poriadkom PDS a v kvalite podľa Technických podmienok PDS.

6.4.Dodávateľ týmto vyhlasuje, že v prípade dodávky zemného plynu preberá za Odberateľa zodpovednosť za odchýlku v celom rozsahu

6.5. Dodávateľ je oprávnený požiadať PDS o prerušenie alebo obmedzenie distribúcie zemného plynu do OM Odberateľa uvedeného v Zmluve, ak Odberateľ podstatným spôsobom porušuje Zmluvu aj po doručení predchádzajúceho písomného upozornenia. O obmedzenie alebo prerušenie distribúcie zemného plynu môže Dodávateľ požiadať PDS, ak je Odberateľ v omeškaní s úhradou faktúry aj po dodatočnej lehote, ktorú stanovil Dodávateľ Odberateľovi v písomnej upomienke a ktorá nesmie byť kratšia ako 14 dní od doručenia upomienky. Súčasťou upomienky musí byť aj poučenie, že distribúcia zemného plynu bude v prípade nezaplatenia prerušená alebo obmedzená. Dodávateľ v takom prípade nezodpovedá za vzniknutú škodu Odberateľa. Poplatok za opätovné pripojenie OM bude Dodávateľ účtovať v súlade s platným cenníkom služieb distribúcie príslušného PDS.

**VII.**

**Záruky, zodpovednosť za kvalitu a škodu a reklamácie**

7.1. Dodávateľ je povinný dodržiavať štandardy kvality, evidovať, vyhodnocovať a zverejňovať údaje o štandardoch kvality a to v súlade s vyhláškou ÚRSO č. 278/2012 Z. z., ktorou sa ustanovujú štandardy kvality uskladňovania plynu, prepravy plynu, distribúcie plynu a dodávky plynu (ďalej len „štandardy kvality“). V prípade, že Dodávateľ nedodrží štandardy kvality a toto nedodržanie preukázateľne nastalo, je povinný uhradiť Odberateľovi kompenzačnú platbu. Pri určení spôsobu a výšky kompenzácie za nedodržanie dohodnutej kvality dodaného zemného plynu a súvisiacich služieb bude Dodávateľ postupovať v súlade so štandardmi kvality. Vyhodnocovanie štandardov kvality Dodávateľ zverejňuje na svojom webovom sídle.

7.2. Dodávateľ sa zaručuje, že združená dodávka zemného plynu bude v kvalite zodpovedajúcej Technickým podmienkam PDS za dodržania platných právnych predpisov Slovenskej republiky, Technických podmienok PDS a Prevádzkového poriadku PDS pre OM.

7.3. Každá zo zmluvných strán je zodpovedná za škodu, ktorá vznikne porušením jej povinností uvedených v tejto Zmluve voči druhej zmluvnej strane. Ak Dodávateľ nedodá Odberateľovi zemný plyn v množstve dohodnutom v Zmluve do príslušného OM a/alebo poruší svoje povinnosti vzťahujúce sa k príslušnému OM iným spôsobom, Odberateľ má po preukázaní rozsahu škody právo na náhradu vzniknutej škody, ak bola preukázateľne spôsobená Dodávateľom a/alebo PDS a vznikla v súvislosti s týmto nedodaním alebo v súvislosti s iným takýmto porušením povinností Dodávateľa, a to v celom rozsahu vzniknutej škody.

7.4. Odberateľ je oprávnený písomne reklamovať u Dodávateľa vady dodávky zemného plynu a poskytovaných služieb, ku ktorým došlo pri plnení tejto Zmluvy.

7.5. Odberateľ má právo reklamovať najmä:

- kvalitu,

- odpočet určeného meradla,

- fakturáciu poskytnutej služby

- prerušenie alebo obmedzenie služieb alebo iné zistené chyby súvisiace s poskytovaním služby Dodávateľa (ďalej len „predmet reklamácie“).

Odberateľ môže reklamáciu uplatniť:

- v listinnej podobe u Dodávateľa na adrese: xxxxxxxxx.

- v elektronickej podobe na e-mailovej adrese Dodávateľa xxxxxxxxx.

Reklamácia musí najmä obsahovať:

- identifikáciu Odberateľa a zákaznícke číslo resp. číslo tejto Zmluvy,

- presný popis s odôvodnením reklamácie, spolu s prípadnou dokumentáciou a ďalšími podstatnými skutočnosťami dôležitými pre posúdenie reklamácie,

- identifikačné údaje týkajúce sa predmetu reklamácie,

- identifikačné údaje reklamovanej faktúry, spolu s variabilným symbolom, ktorej sa týka,

- podpis oprávnenej osoby za Odberateľa.

7.6. Za deň uplatnenia reklamácie sa považuje deň doručenia písomnej reklamácie Dodávateľovi.

7.7. Dodávateľ vybaví reklamáciu v čo najkratšom čase, najneskôr však do tridsať (30) dní od uplatnenia reklamácie. Ak si prešetrenie reklamácie vyžaduje súčinnosť PDS alebo inej tretej strany, môže Dodávateľ predĺžiť lehotu na vybavenie reklamácie o ďalšie tri (3) dni. Dodávateľ doručí preukázateľným spôsobom Odberateľovi písomný doklad o vybavení reklamácie.

**VIII.**

**Osobitné dojednania**

8.1. Zmluvné strany sa zaväzujú vzájomne spolupracovať a poskytnúť si súčinnosť potrebnú na plnenie vyplývajúce z tejto Zmluvy.

8.2. Zmluvné strany sa ďalej zaväzujú informovať sa o všetkých skutočnostiach relevantných pre riadne a včasné plnenie svojich povinností a záväzkov vyplývajúcich im z tejto Zmluvy, ako aj o skutočnostiach, ktoré by mohli zmariť alebo podstatne sťažiť ich plnenie.

8.3. Dodávateľ je povinný počas trvania zmluvného vzťahu disponovať platným rozhodnutím ÚRSO   
 podľa zákona o energetike - povolenie na predmet podnikania v plynárenstve v rozsahu   
 podnikania: dodávka plynu.

8.4. Dodávateľ vyhlasuje, že má pre účely dodávok zemného plynu uzavretú rámcovú distribučnú zmluvu s prevádzkovateľom distribučnej siete SPP - distribúcia, a.s., IČO: 35 910 739 o distribúcii a prístupe do distribučnej siete.

.

8.5. Zmluvné strany sa touto Zmluvou zaväzujú postupovať v súlade s ustanoveniami vyhlášky Ministerstva hospodárstva SR č. 416/2012 Z. z. v znení neskorších predpisov, v prípade splnenia podmienok zákona o energetike v spojení s ustanoveniami príslušnej vyhlášky.

**IX.**

**Povinnosti Dodávateľa v súvislosti s priamymi subdodávateľmi**

9.1. Pre účely tohto článku sa pod pojmom priamy subdodávateľ rozumie subdodávateľ v zmysle § 2 ods. 5 zákona o verejnom obstarávaní.

9.2. Časť plnenia predmetu Zmluvy (okrem iného to znamená, že nesmie ísť o celý rozsah, v akom bolo splnenie predmetu Zmluvy zverené priamemu subdodávateľovi), ktorou splnením poveril Dodávateľ na základe zmluvného vzťahu priameho subdodávateľa, môže byť zverená priamym subdodávateľom tretej osobe.

9.3. Dodávateľ zodpovedá za konanie, neplnenie, nedbanlivosť, opomenutie povinností alebo potrebného konania riadne a včas svojich priamych subdodávateľov tak, ako by išlo o konanie, neplnenie, nedbanlivosť, opomenutie povinností alebo potrebného konania riadne a včas samotného Dodávateľa. Súhlas Odberateľa s uzavretím akejkoľvek zmluvy s priamym subdodávateľom a ani jej uzavretie nezbavuje Dodávateľa žiadneho z jeho záväzkov vyplývajúcich z tejto Zmluvy.

9.4. Dodávateľ je oprávnený a zároveň povinný plniť predmet tejto Zmluvy sám alebo prostredníctvom priamych subdodávateľov, ktorí sú uvedení v zozname priamych subdodávateľov, ktorý tvorí Prílohu č. 2 - Zoznam priamych subdodávateľov (ďalej len „Príloha č. 2“ alebo „zoznam priamych subdodávateľov“) alebo ktorí boli odsúhlasení Odberateľom v zmysle bodu 9.5., 9.6 alebo 9.7. tejto Zmluvy.

9.5. Dodávateľ je oprávnený počas trvania tejto Zmluvy zmeniť priameho subdodávateľa uvedeného v zozname priamych subdodávateľov alebo doplniť nového priameho subdodávateľa do zoznamu priamych subdodávateľov len s predchádzajúcim písomným súhlasom Odberateľa. V písomnej žiadosti o udelenie súhlasu je Dodávateľ povinný uviesť všetky údaje uvedené v zozname priamych subdodávateľov. Odberateľ písomne upovedomí Dodávateľa o svojom rozhodnutí v lehote do desať (10) kalendárnych dní odo dňa obdržania úplnej žiadosti o súhlas, v ktorom v prípade neudelenia súhlasu uvedie príslušné dôvody.

9.6. V prípade, že priamy subdodávateľ Dodávateľa v čase plnenia predmetu tejto Zmluvy prestane spĺňať podmienky účasti týkajúce sa osobného postavenia, Odberateľ si vyhradzuje právo písomne požiadať Dodávateľa, aby mu do tridsať (30) dní odo dňa doručenia písomnej požiadavky predložil doklady, že priamy subdodávateľ už opätovne spĺňa podmienky účasti týkajúce sa osobného postavenia. Ak pôvodný priamy subdodávateľ do tejto doby opätovne nespĺňa tieto podmienky, Dodávateľ predloží Odberateľovi návrh na odsúhlasenie nového priameho subdodávateľa spôsobom podľa predchádzajúceho bodu, inak sa má za to, že príslušný predmet plnenia bude plniť sám.

9.7. Ak Odberateľ zistí, že priamy subdodávateľ nie je schopný plniť si svoje záväzky alebo nevykonáva príslušnú časť plnenia riadne alebo má sídlo v treťom štáte, s ktorým nemá Slovenská republika alebo Európska únia uzavretú medzinárodnú zmluvu zaručujúcu rovnaký a účinný prístup k verejnému obstarávaniu v tomto treťom štáte pre hospodárske subjekty so sídlom v Slovenskej republike, môže od Dodávateľa okamžite požadovať náhradu za priameho subdodávateľa. Dodávateľ je povinný žiadosti o náhradu vyhovieť najneskôr do tridsať (30) dní odo dňa doručenia žiadosti Odberateľa, inak sa má za to, že príslušný predmet plnenia bude plniť sám. Požiadavka Odberateľa na zmenu priameho subdodávateľa podľa tohto bodu, nemá vplyv na povinnosť Dodávateľa plniť predmet Zmluvy riadne a včas.

9.8. Každý nový priamy subdodávateľ musí spĺňať podmienky účasti týkajúce sa osobného postavenia podľa § 32 ods. 1 zákona o verejnom obstarávaní a nesmú u neho existovať dôvody na vylúčenie podľa § 40 ods. 6 písm. a) až g) a ods. 7 a 8 zákona o verejnom obstarávaní. Za účelom overenia splnenia podmienok podľa predchádzajúcej vety:

9.8.1. si Odberateľ preverí splnenie podmienok účasti týkajúce sa osobného postavenia priameho subdodávateľa v zozname hospodárskych subjektov. Ak nový priamy subdodávateľ nie je zapísaný v zozname hospodárskych subjektov, Dodávateľ je povinný v žiadosti o odsúhlasenie nového priameho subdodávateľa podľa tohto článku predložiť originály alebo úradne osvedčené kópie originálov dokladov podľa § 32 ods. 2 zákona o verejnom obstarávaní;

9.8.2. Dodávateľ predloží v žiadosti o odsúhlasenie nového priameho subdodávateľa podľa tohto článku čestné vyhlásenie o tom, že u nového priameho subdodávateľa neexistujú dôvody na vylúčenie podľa § 40 ods. 6 písm. a) až g) a ods. 7 a 8 zákona o verejnom obstarávaní.

9.9. Ak počas plnenia tejto Zmluvy dôjde k zmene v priamych subdodávateľoch, Dodávateľ je povinný predložiť Odberateľovi aktuálny zoznam priamych subdodávateľov do päť (5) pracovných dní odo dňa uzavretia zmluvy s novým priamym subdodávateľom (doplnenie priameho subdodávateľa do zoznamu) alebo odo dňa skončenia zmluvy s priamym subdodávateľom (vynechanie priameho subdodávateľa zo zoznamu bez náhrady). Aktuálny zoznam bude predložený v rozsahu podľa Prílohy č. 2. Na požiadanie Odberateľa je Dodávateľ povinný Odberateľovi preukázať deň uzavretia zmluvy s novým priamym subdodávateľom alebo deň skončenia zmluvy s priamym subdodávateľom, predložením originálu príslušnej zmluvy alebo dokumentu o ukončení zmluvy, do päť (5) pracovných dní odo dňa doručenia žiadosti.

9.10. Dodávateľ je povinný písomne oznámiť Odberateľovi akúkoľvek zmenu údajov o priamom subdodávateľovi, a to najneskôr do desať (10) dní od kedy sa o zmene dozvedel. Pod pojmom údaje o priamom subdodávateľovi sa rozumie údaje uvedené v Prílohe č. 2, zmena právnej formy priameho subdodávateľa, zmena základného imania priameho subdodávateľa, začatie konkurzného konania, reštrukturalizačného konania alebo likvidácie priameho subdodávateľa.

9.11. Dodávateľ je povinný zabezpečiť, aby sa na plnení predmetu Zmluvy nepodieľal priamy subdodávateľ, ktorý má sídlo v treťom štáte alebo ak ide o zákazku, o ktorých to ustanoví vláda Slovenskej republiky nariadením.

**X.**

**Povinnosti Dodávateľa v súvislosti s registrom partnerov verejného sektora**

10.1. Pre účely tejto Zmluvy sa pod pojmom subdodávateľ v ktoromkoľvek rade rozumie subdodávateľ v zmysle § 2 ods. 1 písm. a) bod 7. zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon o RPVS“), ktorý je partnerom verejného sektora.

10.2. Dodávateľ vyhlasuje, že je partnerom verejného sektora, ku dňu uzavretia Zmluvy:

10.2.1. je zapísaný v registri partnerov verejného sektora v zmysle zákona o RPVS,

10.2.2. každý jeho priamy subdodávateľ, ktorý je partnerom verejného sektora, a subdodávateľ v ktoromkoľvek rade, je zapísaný v registri partnerov verejného sektora,

10.2.3. jeho konečným užívateľom výhod zapísaným v registri partnerov verejného sektora a ani konečným užívateľom výhod jeho priameho subdodávateľa, ktorý je partnerom verejného sektora, a ani subdodávateľa v ktoromkoľvek rade, nie je osoba uvedená v § 11 ods. 1 písm. c) zákona o verejnom obstarávaní,

10.2.4. má ako partner verejného sektora alebo má osoba, ktorá plní povinnosti oprávnenej osoby pre Dodávateľa v zmysle zákona o RPVS (ďalej len „oprávnená osoba“), splnené všetky povinnosti, ktoré pre Dodávateľa ako partnera verejného sektora alebo pre oprávnenú osobu vyplývajú zo zákona o RPVS.

10.3. Dodávateľ je povinný Odberateľovi písomne oznamovať každú zmenu zapísaných údajov o jeho osobe v registri partnerov verejného sektora alebo jeho výmaz z registra partnerov verejného sektora alebo, že jeho konečným užívateľom výhod zapísaným v registri partnerov verejného sektora sa stala osoba uvedená v § 11 ods. 1 písm. c) zákona o verejnom obstarávaní, najneskôr do päť (5) dní odo dňa vykonania zmeny zapísaných údajov alebo výmazu v registri partnerov verejného sektora alebo okamihu, kedy sa jeho konečným užívateľom výhod stala osoba uvedená v § 11 ods. 1 písm. c) zákona o verejnom obstarávaní.

10.4. Po dobu omeškania Dodávateľa ako partnera verejného sektora alebo oprávnenej osoby so splnením niektorej povinnosti podľa zákona o RPVS, Odberateľ nie je v omeškaní s plnením podľa tejto Zmluvy až do splnenia povinnosti Dodávateľa resp. oprávnenej osoby.

10.5 Dodávateľ sa zaväzuje zabezpečiť, aby sa na plnení predmetu tejto Zmluvy nepodieľal priamy subdodávateľ, ktorý je partnerom verejného sektora a subdodávateľ v ktoromkoľvek rade:

10.5.1. ktorý nie je zapísaný v registri partnerov verejného sektora, alebo

10.5.2. ktorého osoba, ktorá plní povinnosti oprávnenej osoby pre partnera verejného sektora v zmysle zákona o RPVS, si neplní povinnosti podľa zákona o RPVS, alebo

10.5.3. ktorého konečným užívateľom výhod je osoba uvedená v § 11 ods. 1 písm. c) zákona o verejnom obstarávaní.

**XI.**

**Sankcie**

11.1. V prípade omeškania Odberateľa s úhradou faktúry môže Dodávateľ účtovať Odberateľovi úrok z omeškania podľa § 369 ods. 2 Obchodného zákonníka.

11.2. V prípade, že Dodávateľ poruší povinnosť dodať zemný plyn v požadovanej kvalite do OM, resp. nedodá zemný plyn do OM vôbec, Odberateľ je oprávnený uplatniť si u Dodávateľa nárok na úhradu zmluvnej pokuty vo výške 15 EUR za každú nedodanú mernú jednotku zemného plynu do OM.

11.3. Ak Dodávateľ poverí časťou plnenia predmetu tejto Zmluvy aj iných priamych subdodávateľov ako uvedených v zozname priamych subdodávateľov, resp. subdodávateľov doplnených do zoznamu priamych subdodávateľov v súlade s článkom IX. Zmluvy, Odberateľ je oprávnený uplatniť si u Dodávateľa nárok na úhradu zmluvnej pokuty vo výške 1.500 EUR za každý jednotlivý prípad.

11.4 Ak sa Dodávateľ dostane do omeškania so splnením povinnosti podľa bodu 9.9. alebo 9.10. Zmluvy, Odberateľ je oprávnený uplatniť si u Dodávateľa nárok na úhradu zmluvnej pokuty vo výške 250 EUR za každý, aj začatý deň omeškania.

11.5. Ak Dodávateľ poruší povinnosť podľa bodu 9.11. Zmluvy, Odberateľ je oprávnený uplatniť si u Dodávateľa nárok na úhradu zmluvnej pokuty vo výške 5.000 EUR za každý jednotlivý prípad.

11.6. Ak sa vyhlásenie Dodávateľa podľa bodu 10.2. Zmluvy ukáže ako nepravdivé, Odberateľ je oprávnený uplatniť si u Dodávateľa nárok na úhradu zmluvnej pokuty vo výške 5.000 EUR.

11.7. Ak Dodávateľ poruší niektorú povinnosť podľa bodu 10.3. tejto Zmluvy, Odberateľ je oprávnený uplatniť si u Dodávateľa nárok na úhradu zmluvnej pokuty vo výške 200 EUR za každý, aj začatý deň omeškania.

11.8. Ak Dodávateľ poruší povinnosť podľa bodu 10.5. tejto Zmluvy, Odberateľ je oprávnený uplatniť si u Dodávateľa nárok na úhradu zmluvnej pokuty vo výške 5.000 EUR za každý jednotlivý prípad. Zmluvnú pokutu možno za porušenie povinnosti podľa bodu 10.5. tejto Zmluvy vo vzťahu k tomu istému priamemu subdodávateľovi, ktorý je partnerom verejného sektora alebo k tomu istému subdodávateľovi v ktoromkoľvek rade, udeliť aj opakovane, maximálne však 1 x za kalendárny mesiac.

11.9. Dlžník sa zaväzuje zmluvnú sankciu uhradiť veriteľovi do štrnásť (14) pracovných dní odo dňa doručenia faktúry vystavenej veriteľom. Čiastka zmluvnej sankcie bude uhradená bezhotovostným prevodom na bankové účty uvedené v záhlaví tejto Zmluvy.

11.10. Základom pre výpočet zmluvných pokút podľa tohto článku sú ceny bez DPH a bez spotrebnej dane.

11.11. Sankcie dohodnuté v tejto Zmluve hradí povinná strana nezávisle od toho, či a v akej výške vznikne druhej strane škoda porušením povinnosti, ktorú možno vymáhať samostatne v plnej výške.

11.12. Dodávateľ nie je oprávnený účtovať Odberateľovi akékoľvek iné sankcie, okrem tých, ktoré sú uvedené v tomto článku. Pre odstránenie akýchkoľvek pochybností, ustanovenia o povinnosti nahradiť vzniknutú škodu tým nie sú dotknuté.

**XII.**

**Doba trvania zmluvného vzťahu a zánik zmluvného vzťahu**

12.1 Táto Zmluva je uzavretá na dobu určitú, a to do 31.01.2024

12.2 Pred uplynutím doby, na ktorú je táto Zmluva uzavretá, je možné túto Zmluvu ukončiť nasledovnými spôsobmi:

12.2.1. písomnou dohodou zmluvných strán, ktorej súčasťou je i vysporiadanie vzájomných záväzkov a pohľadávok,

12.2.2. písomným odstúpením od tejto Zmluvy z dôvodov uvedených v tejto Zmluve alebo v Obchodnom zákonníku.

12.3 Za podstatné porušenie zmluvných povinností v zmysle tejto Zmluvy s právom oprávnenej zmluvnej strany okamžite od Zmluvy odstúpiť, zmluvné strany považujú tieto skutočnosti:

12.3.1. Dodávateľ stratil v priebehu výkonu činnosti oprávnenie na dodávku plynu,

12.3.2. Dodávateľ nedodal zemný plyn v dohodnutom množstve alebo kvalite okrem prípadov, keď Zmluva alebo platné právne predpisy oprávňujú Dodávateľa zemný plyn nedodať,

12.3.3. Odberateľ neoprávnene zasiahol do distribučnej siete, a/alebo meracieho zariadenia a/alebo opakovane porušil zaistenie meracieho zariadenia alebo jeho časti proti neoprávnenej manipulácii,

12.3.4. Odberateľ neumožnil Dodávateľovi a/alebo PDS prístup k meraciemu zariadeniu, a to ani po písomnej výzve,

12.3.5. Odberateľ sa dostal do omeškania so zaplatením faktúry o viac ako šesťdesiat (60) dní,

12.3.6. Odberateľ neoprávnene odoberal zemný plyn v zmysle zákona o energetike,

12.3.7. Dodávateľ porušil povinnosť podľa bodu 9.11. tejto Zmluvy,

12.3.8. vyhlásenie Dodávateľa podľa bodu 10.2. Zmluvy sa ukázalo ako nepravdivé,

12.3.9. Dodávateľ alebo oprávnená osoba nemá splnenú niektorú povinnosť podľa zákona o RPVS,

12.3.10. Dodávateľ bol právoplatným rozhodnutím súdu vymazaný z registra partnerov verejného sektora alebo mu bol právoplatným rozhodnutím Úradu pre verejné obstarávanie uložený zákaz účasti vo verejnom obstarávaní,

12.3.11. Dodávateľ vykonáva časť predmetu plnenia, resp. predmet plnenia prostredníctvom priameho subdodávateľa, ktorý je partnerom verejného sektora alebo subdodávateľa v ktoromkoľvek rade, a nie je zapísaný v registri partnerov verejného sektora,

12.3.12. Odberateľ zistil, že Dodávateľ má nesplnenú povinnosť vyplatenia odmeny alebo odplaty zo zmluvy s osobou, ktorá je alebo bola jeho priamym subdodávateľom pri plnení predmetu tejto Zmluvy a neexistuje dôvodná pochybnosť o spornosti takéhoto nároku priameho subdodávateľa na vyplatenie odmeny alebo odplaty a Dodávateľ nevykoná nápravu ani v dodatočnej lehote poskytnutej mu Odberateľom v písomnej výzve.

12.4 Odberateľ je oprávnený okrem prípadov uvedených v bode 12.3. tejto Zmluvy odstúpiť od tejto Zmluvy aj v prípade, že Dodávateľ poruší ďalšie povinnosti, ktoré mu vyplývajú z ustanovení tejto Zmluvy alebo z ustanovení príslušných právnych predpisov. Odberateľ je v tomto prípade oprávnený odstúpiť od Zmluvy už po druhom (2.) porušení ktorejkoľvek povinnosti zo strany Dodávateľa, pričom Odberateľ po prvom (1.) porušení povinnosti písomne upozorní Dodávateľa na porušenie zmluvných podmienok alebo ustanovení právnych predpisov s upozornením, že pri ďalšom porušení ktorejkoľvek povinnosti odstúpi od tejto Zmluvy. Odberateľ v upozornení uvedie lehotu na nápravu, ak sa vyžaduje..

12.5. Dodávateľ je oprávnený okrem prípadov podľa bodu 12.3. tejto Zmluvy od tejto Zmluvy odstúpiť aj v prípade, že Odberateľ opakovane závažným spôsobom poruší ďalšie povinnosti, ktoré mu vyplývajú z ustanovení tejto Zmluvy alebo z ustanovení príslušných právnych predpisov. Dodávateľ je v tomto prípade oprávnený odstúpiť od Zmluvy už po druhom (2.) porušení ktorejkoľvek povinnosti zo strany Odberateľa, pričom Dodávateľ po prvom (1.) porušení povinnosti závažným spôsobom písomne upozorní Odberateľa na porušenie zmluvných podmienok alebo ustanovení právnych predpisov s upozornením, že pri ďalšom porušení ktorejkoľvek povinnosti závažným spôsobom odstúpi od tejto Zmluvy. Dodávateľ v upozornení uvedie lehotu na nápravu, ak sa vyžaduje.

12.6. Zmluvné strany sa dohodli, že odstúpenie od Zmluvy bude účinné dňom jeho doručenia druhej zmluvnej strane. Odstúpenie musí byť podpísané oprávnenou osobou, inak je neplatné.

12.7. Po odstúpení od tejto Zmluvy je Dodávateľ povinný počínať si tak, aby sa zabránilo škode bezprostredne hroziacej Odberateľovi ukončením plnenia podľa tejto Zmluvy príp. minimalizovali straty a za tým účelom vykonať všetky potrebné opatrenia vrátane poskytnutia písomnej informácie Odberateľovi o všetkých skutočnostiach nevyhnutných pre zabránenie vzniku škody.

12.8. V prípade ukončenia tejto Zmluvy sa Odberateľ zaväzuje, že umožní Dodávateľovi vykonať úkony súvisiace s ukončením dodávky zemného plynu vrátane odobratia určeného meradla a odpojenia OM

**XIII.**

**Alternatívne riešenie sporov**

13.1. Odberateľ je oprávnený predložiť ÚRSO návrh na alternatívne riešenie sporu s Dodávateľom alebo PDS, ak sa ohľadom predmetu sporu uskutočnilo reklamačné konanie a Odberateľ nesúhlasí s výsledkom reklamácie alebo so spôsobom jej vybavenia; možnosť obrátiť sa na súd tým nie je dotknutá.

13.2 Návrh na začatie mimosúdneho riešenia sa doručí na adresu sídla ÚRSO alebo elektronicky na e-mailovú adresu: urso@urso.gov.sk.

Návrh na začatie alternatívneho riešenia sporu musí obsahovať náležitosti podľa ustanovenia § 37 ods. 2 zákona č. 250/2012 Z. z. o regulácii v sieťových odvetviach v znení neskorších predpisov (ďalej len „zákon o regulácii“).

**XIV.**

**Oznamovanie osôb poverených výkonom činností v zmysle Zmluvy a povinnosti v súvislosti s ochranou osobných údajov**

14.1 Zmluvné strany vyhlasujú, že sú si vedomé svojich povinností vyplývajúcich z ochrany osobných údajov tak, ako je táto upravená v nariadení Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov), (ďalej len „GDPR“) a v zákone č. 18/2018 Z. z. o ochrane osobných údajov a zmene a doplnení niektorých zákonov (ďalej len „zákon o ochrane osobných údajov“), (spolu tiež aj „legislatíva GDPR“).

14.2 Zmluvné strany nepredpokladajú, že pri plnení Zmluvy bude dochádzať k spracúvaniu osobných údajov podľa legislatívy GDPR, ktoré by ich kvalifikovalo do postavenia prevádzkovateľa a sprostredkovateľa.

14.3 Pokiaľ Dodávateľ pri plnení Zmluvy identifikuje potrebu spracovania osobných údajov tak, že si to bude vyžadovať uzavretia zmluvy podľa článku 28 všeobecného nariadenia alebo § 34 zákona o ochrane osobných údajov, Dodávateľ nevykoná takéto spracovanie osobných údajov a bezodkladne bude informovať Odberateľa o potrebe uzavretia príslušnej zmluvy, pričom vymedzí aj účel a spôsob spracúvania osobných údajov, prípadne ďalšie relevantné náležitosti. Zmluvné strany sa zaväzujú v takomto prípade uzavrieť tzv. sprostredkovateľskú zmluvu tak, aby bol naplnený účel Zmluvy.

**XV.**

**Záverečné ustanovenia**

15.1. Zmluvné strany sa dohodli na zákaze postúpenia pohľadávok veriteľa podľa § 524 a nasl. Obč. zák. v znení neskorších predpisov bez predchádzajúceho súhlasu dlžníka. Právny úkon, ktorým budú postúpené pohľadávky veriteľa v rozpore s dohodou dlžníka podľa predchádzajúcej vety, bude podľa § 39 Obč, zák. neplatný. Súhlas dlžníka je zároveň platný len za podmienky, že bol na takýto úkon udelený predchádzajúci písomný súhlas Ministerstva zdravotníctva SR.

15.2. Pokiaľ v tejto Zmluvy nie je stanovené inak, na právne vzťahy vyplývajúce a vznikajúce z tejto Zmluvy sa vzťahujú ustanovenia Obchodného zákonníka, zákona o energetike, zákona o regulácii, Pravidlá trhu a ďalšie príslušné právne predpisy, Prevádzkové poriadky PDS (ďalej len „PP PDS“), na ktoré je OM pripojené. Odberateľ vyhlasuje, že sú mu uvedené PP PDS, účinné v čase uzavretia tejto Zmluvy, známe.

15.3. V prípade, že sú ďalšie vzájomné práva a povinnosti zmluvných strán upravené v príslušných obchodných podmienkach Dodávateľa (ďalej len „OP“), Dodávateľ bezodkladne preukázateľne doručí tieto OP Odberateľovi. Odchylné dojednania vyplývajúce z tejto Zmluvy a/alebo dojednania tejto Zmluvy, ktoré sú v rozpore s OP, majú prednosť pred ustanoveniami príslušných OP.

* 1. S výnimkou prípadov, kde to táto Zmluva výslovne predpokladá, je možné túto Zmluvu meniť a dopĺňať iba písomnými dodatkami k tejto Zmluve. Všetky dodatky budú označené poradovými číslami a podpísané osobami oprávnenými konať v mene zmluvných strán.
  2. Ak v tejto Zmluve nie je uvedené inak, písomnosti zmluvné strany doručujú na adresu uvedenú v článku I. tejto Zmluvy. V prípade, že prvý pokus doručovateľa o osobné doručenie na vyššie uvedenú adresu zostane bezvýsledný, písomnosť zasielaná doporučenou zásielkou sa bude považovať za doručenú prvý deň uloženia tejto zásielky na pošte bez ohľadu na to, či si adresát následne túto zásielku v odbernej lehote prevezme alebo sa zásielka vráti odosielateľovi ako nedoručená (a je pritom irelevantné z akého dôvodu), a to aj v prípade, že sa o nej adresát nedozvedel.
  3. Zmluvné strany sa dohodli, že táto Zmluva a všetky vzťahy z nej vyplývajúce, sa budú spravovať právnym poriadkom Slovenskej republiky
  4. Táto Zmluva je vyhotovená v štyroch (4) rovnopisoch, každý s platnosťou originálu, pričom po podpise oboma zmluvnými stranami Dodávateľ obdrží dva (2) rovnopisy a Odberateľ obdrží dva (2) rovnopisy.
  5. Táto zmluva nadobúda platnosť dňom podpisu oprávnenými zástupcami oboch zmluvných strán a účinnosť dňom 01.02.2023. Podmienkou nadobudnutia účinnosti zmluvy je jej predchádzajúce zverejnenie, a to v rozsahu a spôsobom určeným platnými právnymi predpismi. Ak dôjde k zverejneniu zmluvy po dátume uvedenom v predchádzajúcej vete, zmluvné strany týmto deklarujú, že text tejto zmluvy vyjadruje obsah ich predchádzajúcich dohôd a na tomto základe sa dohodli, že podľa ustanovení tejto zmluvy sa budú posudzovať aj ich práva a povinnosti súvisiace s dodávkou plynu, ktoré vznikli v období od 01.02.2023 do nadobudnutia účinnosti zmluvy podľa predchádzajúcej vety.
  6. Neoddeliteľnou súčasťou tejto Zmluvy sú nasledovné prílohy:

Príloha č. 1: Zoznam odberných miest pre dodávku zemného plynu a predpokladané množstvo odberu zemného plynu

Príloha č. 2: Zoznam priamych subdodávateľov

* 1. Zmluvné strany vyhlasujú, že táto Zmluva bola uzavretá podľa ich skutočnej, vážnej a slobodnej vôle, že si Zmluvu prečítali, jej obsahu porozumeli, že ustanovenia tejto Zmluvy sú pre nich zrozumiteľné a určité a na znak súhlasu s ňou oprávnení zástupcovia zmluvných strán pripájajú vlastnoručné podpisy

V .............................., dňa ......................... V........................................, dňa ..........................

V mene Odberateľa v mene Dodávateľa

*.............................................. .........................................................*

Mgr. Ing. Klára Hencelová, MHA,

riaditeľka

**Príloha č. 1** - Zoznam jednotlivých odberných miest (OM) s predpokladanými množstvami odberu plynu



Predpokladané množstvo odberu zemného plynu v % z celkového predpokladaného množstva odberu zemného plynu po jednotlivých kalendárnych mesiacoch pre OM č.1:

|  |  |  |  |
| --- | --- | --- | --- |
| KALENDÁRNY MESIAC | PREDPOKLADANÉ MNOŽSTVO ODBERU ZEMNÉHO PLYNU V % | KALENDÁRNY MESIAC | PREDPOKLADANÉ MNOŽSTVO ODBERU ZEMNÉHO PLYNU V % |
| január | 23 % | júl | 2 % |
| február | 15 % | august | 2 % |
| marec | 11 % | september | 3 % |
| apríl | 5 % | október | 6 % |
| máj | 4 % | november | 10 % |
| jún | 2 % | december | 17 % |

Príloha č. 2 - Zoznam priamych subdodávateľov